**Sociālā darba speciālistu sadarbības padomes ( SDSSP) sēdes**

PROTOKOLS Nr.4/2015

Rīgā, 2015.gada 12.oktobrī

Skolas ielā 28, 2.korpusa 3.stāva Portretu zālē, 301.telpā plkst. 11:00

SĒDĒ PIEDALĀS:

**Ilze Skrodele-Dubrovska**, padomes vadītāja, Labklājības ministrijas (turpmāk – LM) Sociālās iekļaušanas un sociālā darba politikas departamenta direktore

Padomes locekļi:

**Ārija Baltiņa**, Latvijas Profesionālo sociālā darba speciālistu asociācijas prezidente

**Dace Erkena**, Latvijas Universitātes P.Stradiņa medicīnas koledžas Sociālās aprūpes katedras vadītāja

**Skaidrīte Gūtmane**, Latvijas Kristīgās akadēmijas rektore

**Andra Mite**, Baltijas Psiholoģijas un menedžmenta augstskolas docente

**Mārtiņš Moors**, Rīgas domes Labklājības departamenta Sociālās pārvaldes priekšnieks, departamenta direktora vietnieks

**Vita Pūķe**, Ogres novada domes priekšsēdētāja vietniece

**Irīna Vereščagina**, Liepājas Universitātes lektore

**Lolita Vilka**, Rīgas Stradiņa Universitātes Sociālā darba katedras vadītāja

**Līga Āboltiņa,** Sociālo darbinieku biedrība

**Dace Zvirgzdiņa**, LM Sociālās iekļaušanas un sociālā darba politikas departamenta projekta vecākā eksperte

**Signe Frickausa**, LM Sociālās iekļaušanas un sociālā darba politikas departamenta vecākā referente

Citi:

**Ilze Kurme,** LM Sociālās iekļaušanas un sociālā darba politikas departamenta projekta vadītāja

Sēdi protokolē:

**Dace Zvirgzdiņa**, LM Sociālās iekļaušanas un sociālā darba politikas departamenta projekta vecākā eksperte

**Darba kārtība:**

1. Padomes sēdes atklāšana un darba kārtības apstiprināšana.
2. Informācija par Eiropas Savienības fondu 2014.-2020. gada plānošanas perioda Darbības programmas „Izaugsme un nodarbinātība” 9.2.1.specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijāsesošām personām” pasākuma **“**Profesionāla sociālā darba attīstība pašvaldībās” (turpmāk - SD projekts) pašvaldības sociālā dienesta un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveides un supervīzijas projekta aktualitātēm.
3. SD projekta turpmāk plānoto aktivitāšu kalendārais grafiks:

- konference,

- izdevums,

- metodiskās sanāksmes,

- diskusiju grupas.

4. Ikgadēji „Tematiskā gada noteikšana” SD aktivitātēm.

1. Citi jautājumi.

**Sēdes norise:**

**1.**

**Padomes sēdes atklāšana un darba kārtības apstiprināšana.**

**(I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā).

*I.Skrodele-Dubrovska* informē klātesošos par Padomes dalībniekiem, kuri nepiedalās sēdē, un aicina viņu aizvietotājus iepazīstināt ar sevi klātesošos.

**2.**

**Eiropas Savienības fondu 2014.-2020. gada plānošanas perioda Darbības programmas „Izaugsme un nodarbinātība” 9.2.1.specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” pasākuma “Profesionāla sociālā darba attīstība pašvaldībās” pašvaldības sociālā dienesta un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveides un supervīzijas projekta pašlaik realizējamās aktualitātes**

**( I.Kurme, I.Skrodele - Dubrovska)**

*I.Skrodele-Dubrovska* klātesošos iepazīstina ar projekta vadītāju *I.Kurmi*, aicina iepazīstināt ar aktuālo prezentāciju ( pielikumā).

*I.Kurme* iepazīstina ar aktuālo projekta īstenošanas informāciju.

**3.**

**SD projekta turpmāk plānoto aktivitāšu kalendārais grafiks**

**(I. Kurme, I. Skrodele-Dubrovska)**

*I.Kurme* iepazīstina ar kalendāro projekta īstenošanas grafiku,

*I.Skrodele - Dubrovska* iepazīstina ar finansējuma avotu konkursa „Labākais sociālais darbinieks”. Informē par ierosinājumu ikgadēja tematiskā gada tēmas noteikšanai, diskusijām, izdevumam.

**4.**

**Ikgadēji „Tematiskā gada noteikšana” SD aktivitātēm.**

*I.Kurme* skaidro ikgadēji „tematiskā gada noteikšanas” koncepciju, tai skaitā tematisko diskusiju koncepcijas koncentrēto būtību, sociālā darba prakses īstenošanas noskaidrošanas nepieciešamību profesionālās darbības problēmu identificēšanai, sociālā darba prakses kvalitātes uzlabošanai projekta ietvaros, sabiedrības izpratnes par sociālā darba praksi, sociālā darbinieka darbības jomām, būtību, saturu, utt.

*L.Vilka* pauž atbalstu par plānoto aktivitāšu aktualitāti un nepieciešamību un vērš uzmanību aktivitāšu kontekstā uz kopš 2010.gada aktualizēto nepieciešamību grozīt Ministru kabineta 2010.gada 30.novembra noteikumu Nr. 1075 „Valsts un pašvaldību institūciju amatu katalogs” sociālā darba interpretāciju. Aicinot īstenot atsevišķu mērķētu sarunu, rosinot iekļaut kādā no tematisko diskusiju reizēm sarunu par sociālā darba izpratni šī normatīvā akta ietvaros, normatīvā akta grozījumiem. Interesējas vai Sociālā darba speciālistu sadarbības padomē būtu iespējams runāt par normatīvajā aktā veicamajiem grozījumiem un sociālā darba interpretāciju.

*D.Zvirgzdiņa* informē, ka Labklājības ministrijas un Latvijas Pašvaldību savienības sarunu protokolā fiksēta Labklājības ministrijas apņemšanās: grozījumu veikšana Ministru kabineta 2010.gada 30.novembra noteikumos nr. 1075 „Valsts un pašvaldību institūciju amatu katalogs”, ar termiņu 2016. gada 1.pusgads.

*I.Skrodele - Dubrovska* atzīst, ka noteikti šāda saruna ir nepieciešama, papildus aktualizējot Profesiju klasifikatorā noteikto, sasaistot aktivitātes.

*I.Kurme* ierosina *L.Vilkas* priekšlikumu noteikt par nākošās SDSSP sēdes darba kārtības vienu no jautājumiem, SISDPD sagatavot redakciju grozījumiem.

*Ā.Baltiņa* ierosina diskusiju rezultātā nonākt pie konkrēta rezultāta, kāda metodiskā materiāla, vadlīnijām, u.tml.

*I.Kurme* skaidro diskusiju rīkošanas būtību, formātu, to moderācijas principu un jēgu mērķtiecīgai to īstenošanai. Vērš uzmanību, ka tās nav Tematiskā gada kontekstā plānotas, bet atbilstoši prakses aktualitātēm.

**5.**

**Citi jautājumi**

*L. Āboltiņa* jautā par Sociālo darbinieku Ētikas kodeksa aktualizēšanu.

*I.Kurme* sniedz informāciju par Sociālo dienestu ētikas kodeksa atbilstību SD projekta aktivitātei pašvaldību sociālo dienestu vadības kvalitātes sistēmas izveidošana.

*D.Zvirgzdiņa* vērš uzmanību, ka Sociālo darbinieku Ētikas kodekss nav SD projekta aktualitāte, skaidrojot, ka Profesionālās Ētikas kodekss ir attiecīgi profesionālo organizāciju kompetencē, bet izmaiņu un papildinājumu veikšana ir profesionālo organizāciju ziņā.

*M.Mors* skaidro Sociālo darbinieku ētikas kodeksa pieņemšanas un apstiprināšanas vēsturi, būtību, revidēšanas nepieciešamību atbilstoši praksei. Aktualizē nepieciešamību pēc dokumenta leģitimizēšanas, praktiskā pielietojuma un pieejamības nodrošināšanas, skaidro iespējamo risinājumu - profesionālās organizācijas apstiprinājums šādam dokumentam, ierosina SDSSP apstiprināt Sociālo darbinieku ētikas kodeksu, jo tajā ir pārstāvēts plašs sociālo darbinieku loks (augstskolas, biedrības, ministrija, pašvaldības).

*D.Zvirgdiņa* vērš uzmanību uz to, ka Ētikas kodekss ir Sociālo darbinieku, ne sociālā darba speciālistu ētikas kodekss, ka šos profesionāļus pašlaik pārstāv divas organizācijas, saistībā ar šo profesiju vēl dažas.

*I.Skrodele - Dubrovska* ierosina pirmās tematiskās diskusijas tematu noteikt: „Sociālo darbinieku ētikas kodekss „ .

*L.Vilka* vērš uzmanību uz starptautisko pieredzi sociālās jomas profesionāļu ētikas standartu noteikšanā. Tematiskā gada noteikšanā ņemt vērā Starptautiskās sociālo darbinieku organizācijas noteikto tematu, Latvijas sociālo darbinieku labās prakses nešanu starptautiskā arēnā. Rosina Padomē izstrādāt pēc kartēšanas metodes saprast diskusiju tēmas.

*Sk. Gūtmane* aktualizē sociālā darba veikšanas metodoliģiskā atbalsta nepieciešamību, lūdz precizēt projekta izpratnē paredzēto metodikas izstādes koncepciju. Kādu zinātņu kontekstā tiks izstrādāta metodoliģija? Uzsver nepieciešamību balstīt metodoloģiju atbilstošās zinātnēs.

*I.Kurme* skaidro projektā paredzēto - metodisko materiālu projekta izpratnē, kā sociālo darbinieku prakses atbalstam nepieciešamā instrumenta izstrādi, koncentrējot uzmanību uz sociālā darba speciālistu nozīmīgākajām vajadzībām, pēc *ex-ante* pētījuma rezultātiem tiks veidotas diskusijas un to rezultātā metodiskā materiāla izstrādāšana. Uzsvars aktivitātēm - mērķis, ne forma. Aktivitātes tiks saskaņotas ar Padomi.

*I.Skrodele - Dubrovska* informē par izdevumu „Zināšanu pārnese sociālā darba praksē” , kā struktūrfondu projekta un sadarbības ar augstskolām produktu.

Informē par LM metodiski informatīvo sanāksmju uzsākšanu no 14.10.2015. līdz 11.11.2015. reģionos par LM aktualitātēm sociālā darba praksē, SD projektu, sociālās palīdzības sistēmu, riskiem sociālā darba ar ģimenēm ar bērniem vadīšanā u.c., to ietvaros arī nodibinājuma Dardedze seminārs zināšanu un iemaņu apgūšanai vardarbības atpazīšanai „Vardarbība pret bērnu un vardarbība bērna ģimenē, tās veidi un pazīmes, starpinstitūciju sadarbība, ja notikusi vardarbība”.

*L.Āboltiņa* informē par Sociālo darbinieku biedrības rīkoto konferenci 13.11.2015. , tās saturu, docētājiem, uzsverot tēmas - patvēruma meklētāju problemātika un deinstitucionalizācijas procesa un pakalpojumu risinājumi, Bartela indeksa problemātiku; jaunas tradīcijas ieviešanu - konkursa Labākais sociālais darbinieks uzstāšanās; studentu pētījumu prezentāciju klātbūtni konferencē.

*M. Mors* vērš uzmanību uz Bartela indeksa izvērtējumu sociālajos dienestos dēļ ergoterapeitu un sociālo aprūpētāju kvalifikācijas, darba samaksas u.c. , ergoterapijas profesionāļu skaitlisko nepietiekamību sociālajos dienestos.

**Lēmumi:**

1)Noteikt par nākamās Padomes sēdes darba kārtības jautājumiem:

1. MK noteikumu Nr. 1075 grozījumu priekšlikumi,
2. Sociālo darbinieku Ētikas kodeksa aktualizēšana LM mājaslapā turpmāko darbību veikšana kodeksa leģitimizēšanā, uzlabošanā, apstiprināšanā.
3. Atbalstīt priekšlikumu noteikt ikgadējo „Tematisko gadu”, Padomes dalībniekiem izteikt priekšlikumus visiem viena kalendārā mēneša laikā.
4. Par izdevuma „Zināšanu pārnese sociālā darba praksē” noteikt šādu procentuālo sadalījumu saturam – 30% zinātne un pētniecība; 40% sociālā darba prakse un 30% izglītība un profesionālās kompetences pilnveide.
5. Diskusiju tēmas pārrunāt un apstiprināt Padomē, sastādot attiecīgi problēmjautājumu katalogu, Padomes dalībniekiem priekšlikumus izteikt viena kalendārā mēneša laikā pēc sanāksmes.

Sēdes noslēgums 12:40.

Pielikumā sēdes materiāli:

1. Padomes sēdes darba kārtība.
2. Prezentācija „Profesionāla sociālā darba attīstība pašvaldībās”.

Sēdes vadītāja I.Skrodele-Dubrovska

Protokolēja D.Zvirgzdiņa